Diari Oficial de la Generalitat Valenciana


Sumari del DOGV 9262, del 24-01-2022 (2022/478)

RESOLUCIÓ de 20 de gener de 2022, de la Sotssecretaria de la Conselleria de Sanitat Universal i Salut Pública, per la qual s'estableixen les bases de la convocatòria de dos llocs de treball de direcció de programes per a la gestió de fons europeus.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9262

Data del DOGV
:   24-01-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/478


Data del document
:   20-01-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 20 de gener de 2022, de la Sotssecretaria de la Conselleria de Sanitat Universal i Salut Pública, per la qual s'estableixen les bases de la convocatòria de dos llocs de treball de direcció de programes per a la gestió de fons europeus. [2022/478]  
Vist que el Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, té per objecte establir les disposicions generals necessàries per a facilitar la programació, el pressupost, la gestió i l'execució de les actuacions finançables amb fons europeus, especialment els provinents de l'Instrument Europeu de Recuperació Next Generation EU, aprovat el 21 de juliol de 2020 pel Consell d'Europa, per a impulsar la inversió pública i privada, així com ajudar a recuperar i reparar els danys de la crisi ocasionada per la pandèmia del SARS-CoV-2.  
  
Vist que el Decret llei 6/2021 d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, especifica en el capítol VI, secció 7é, les mesures en matèria de recursos humans en relació amb el règim especial de gestió de les actuacions incloses en el Pla de recuperació, transformació i resiliència finançades per Next Generation EU (Mecanisme d'Europeu de Recuperació i Resiliència i pels Fons REACT-EU per a donar suport a la recuperació després de la crisi de la covid-19).  
L'article 28.3 del mencionat decret recull, en primer lloc, la possibilitat de nomenar un director o directora de programa, exclusivament, en l'àmbit de la gestió de projectes finançables amb fons europeus lligats a l'execució de Pla de recuperació de la Generalitat, que es regirà pel que es disposa en la normativa bàsica estatal i el Decret llei 6/2021, sense subjecció a la regulació de la figura del director públic professional continguda amb caràcter general en la llei reguladora de la funció pública valenciana.  
Seguidament determina el règim jurídic per a la seua selecció quan estableix que s'efectuarà mitjançant un procediment que garantisca la publicitat i concurrència, d'acord amb els principis de mèrit, capacitat i idoneïtat, i que caldrà prendre's en consideració per a la seua designació coneixements especialitzats en la gestió de fons europeus, l'experiència professional en funcions directives; l'acreditació de competències sobre coordinació d'equips de treball, així com els coneixements específics corresponents a les matèries objecte del corresponent programa.  
  
Vist que el punt 3r de l'article únic del Decret 121/2021, de 17 de setembre, del Consell, de determinació de retribucions de les direccions de programes vinculats al Pla de recuperació, transformació i resiliència, assenyala que cada conselleria podrà nomenar un director o directora de programa si bé, segons el punt 5é, podran nomenar, addicionalment, un altre director de programa si es considera necessari i per a l'acompliment de les seues funcions amb l'agilitat, l'eficàcia i l'eficiència requerides pels fons europeus.  
Vist que mitjançant Acord del Consell de data 30 de desembre de 2021 s'ha autoritzat la creació d'un segon lloc de Direcció de Programes vinculat al Pla de recuperació, transformació i resiliència adscrit a aquesta conselleria.  
Vist el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic.  
  
Vist que aquests acords suposen des d'aquest moment un increment de la gestió de recursos econòmics donades les competències assignades a la Conselleria de Sanitat Universal i Salut Pública en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (modificat pel decret 168/2020, de 30 d'octubre, del Consell, de modificació del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat i pel Decret 184/2020, de 13 de novembre, del Consell, de modificació del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat); i el Decret 185/2020, de 16 de novembre, del Consell, d'aprovació del Reglament orgànic i funcional de la Conselleria Sanitat Universal i Salut Pública.  
  
Vistes les exigències de gestió àgil i els terminis establits en el Reial Decret llei 36/2020, 30 de desembre pel qual s'aproven mesures urgents per a la modernització de l'Administració pública i per a l'execució del Pla de Recuperació, Transformació i Resiliència, així com el Reglament (UE) 2021/241, del Parlament Europeu i del Consell, pel qual s'estableix el Mecanisme de Recuperació i Resiliència (MRR), i Reglament (UE.2020/2094, del Consell, de 14 de desembre, on es regulaven els coneguts com a fons europeus Next Generation EU, resolc:  
  
  
Únic  
Aprovar les bases que regiran la present convocatòria que figuren en l'annex I de la present resolució i convocar, per a la provisió, els llocs que es relacionen en aquest annex.  
  
Contra la present resolució, que exhaureix la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la recepció de la notificació. Així mateix, es podrà interposar un recurs potestatiu de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen fer ús, si escau, de qualsevol altre que estimen procedent.  
  
  
València, 20 de gener de 2022.- La sotssecretària de la Conselleria de Sanitat Universal i Salut Pública: Mònica Almiñana Riqué.  
  
  
ANNEX I  
Descripció de les places convocades i bases de la convocatòria  
  
Primera. Llocs  
Direcció de programes per a la gestió de fons europeus, en la Conselleria de Sanitat Universal i Salut Pública.  
  
Segona. Nombre de places: 2  
  
Tercera. Tipus de contracte  
Contracte d'Alta Direcció regulat pel Reial decret 1382/1985, d'1 d'agost, pel qual es regula la relació laboral de caràcter especial del personal d'alta direcció.  
  
Quarta. Duració del contracte  
El contracte de Direcció de programa objecte de la present convocatòria tindrà una duració igual al període d'execució dels programes i amb un màxim de quatre anys segons el que es disposa en el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19.  
  
Cinquena. Dependència i funcions del lloc de treball  
1. Els llocs de treball de direcció de programes vinculada al Pla de Recuperació, Transformació i Resiliència objecte d'aquesta convocatòria, dependran de la persona titular de la Sotssecretària de la Conselleria de Sanitat Universal i Salut Pública.  
2. Les direccions de programes per a la gestió de fons europeus tindran com a funció principal coordinar la tramitació dels fons assignats propis o externs en el marc de les polítiques de recuperació així com totes aquelles tasques relacionades amb la gestió dels fons.  
  
En la gestió del programa li correspondran les següents funcions:  
  
- Programar i dissenyar les actuacions a realitzar per a la consecució dels objectius estratègics que establisca la Conselleria de Sanitat Universal i Salut Pública.  
- Col·laborar i assessorar en el procés de selecció del personal assignat a la Conselleria de Sanitat Universal i Salut Pública per a la gestió de fons europeus.  
- Fixar objectius concrets per al programa assignat conformement amb els objectius estratègics que establisca la Conselleria de Sanitat Universal i Salut Pública.  
- Planificar el programa des de l'inici fins a la finalització d'aquest en totes les circumstàncies i processos establits en les normes de referències per a la gestió dels fons.  
- Iniciar, dirigir l'execució dels Programes i controlar el seu adequat compliment.  
- Supervisar al personal assignat per a la gestió de fons europeus, incloses les atribucions relatives a l'adscripció als llocs de treball, formació i promoció del personal.  
- Coordinar i supervisar els centres gestors i directius de la Conselleria de Sanitat Universal i Salut Pública en el desenvolupament del Programa.  
- Assessorar la sotssecretària en relació amb l'elaboració d'instruccions.  
- Informar els òrgans superiors sobre el progrés i l'execució del programa, emetent tots els informes detallats que calga.  
  
- Elaborar i presentar una memòria sobre el resultat de la gestió i del grau de compliment dels objectius fixats.  
- Aquelles altres funcions que li siguen assignades per estar determinades en normes referides a la gestió de fons propis de les convocatòries.  
3. El lloc de treball es localitza a València.  
  
Sisena. Objectius exigits a la direcció del programa  
Les persones titulars de les Direccions de Programa objecte d'aquesta convocatòria hauran de complir els objectius temporals que s'establisquen en el contracte d'alta direcció, que es formalitzarà, una vegada conclòs el procediment per a la selecció.  
  
Setena. Avaluació, desenvolupament de les funcions i retribucions.  
1. Les persones titulars de les Direccions de Programa amb càrrec al PRTR se sotmetrà a una avaluació semestral en relació amb els objectius temporals intermedis i finals fixats per la Sotssecretaria de la Conselleria de Sanitat Universal i Salut Pública.  
A més, haurà de presentar anualment una memòria sobre els resultats de gestió i grau de compliment d'objectius fixats. Aquesta memòria serà avaluada per la Sotssecretaria de la Conselleria de Sanitat Universal i Salut Pública.  
2. Les persones titulars de les Direccions de Programa tindran una jornada laboral de 40 hores setmanals de treball efectiu de mitjana en còmput anual. Per raó de les seues funcions, tindran obligació de prestar serveis en una altra jornada quan la celebració de reunions i altres activitats relacionades amb les responsabilitats inherents al lloc així ho demanden o, quan la dinàmica pròpia d'això requerisca una jornada diferent o superior a l'ordinària. Pels serveis prestats que excedisquen l'horari normal d'oficina no es percebrà cap retribució per cap concepte.  
  
Tindran dret a gaudir de vint-i-dos dies hàbils retribuïts amb caràcter anual o, si escau, a la corresponent part proporcional pel temps de prestació de serveis.  
3. Les retribucions de les persones que ocupen els llocs de direcció de programa es regiran pel que es disposa en el Decret 121/2021, de 17 de setembre, del Consell, de determinació de retribucions de les direccions de programes vinculats al Pla de recuperació, transformació i resiliència, és a dir, percebran les retribucions íntegres anuals establides per a les persones titulars de direccions generals del Consell, en les respectives lleis de pressupostos anuals de la Generalitat.  
  
En aquest sentit, les retribucions es distribuiran en un 88 % fix i un 12 % variable que es percebrà en funció del compliment d'objectius.  
  
Huitena. Règim d'Incompatibilitat  
Les persones que ocupen els llocs de direcció de programa tindran dedicació exclusiva en la seua funció que serà incompatible amb l'exercici de qualsevol professió retribuïda, llevat que s'autoritze expressament en el marc de la normativa d'incompatibilitats.  
  
Novena. Requisits de participació  
Les persones candidates hauran de complir, en el dia de finalització del termini de presentació de sol·licituds i mantindre fins al moment de la formalització del contracte de treball, els requisits establits en el Reial decret legislatiu 5/2015, de 30 d'octubre pel qual s'aprova el text refós de la Llei de l'Estatut Bàsic de l'Empleat públic i, en particular:  
  
- Nacionalitat: tindre la nacionalitat espanyola o nacional d'un Estat membre de la Unió Europea o nacional de qualsevol dels Estats, en virtut dels tractats internacionals subscrits per la Unió Europea i ratificats per Espanya, en el qual siga aplicable el principi de lliure circulació de treballadors, així com les persones estrangeres amb residència legal a Espanya.  
- Edat: tindre 18 anys i no depassar l'edat màxima de jubilació forçosa.  
- Titulació: estar en possessió d'un títol universitari oficial o en condicions d'obtindre'l en la data de finalització del termini presentació de les sol·licituds. Els estudis universitaris hauran de correspondre a titulacions oficialment reconegudes pel Ministeri d'Educació i Formació Professional. Les persones aspirants amb titulacions obtingudes a l'estranger hauran d'acreditar que estan en possessió de la corresponent convalidació o de la credencial que acredite l'homologació. Aquest requisit no s'aplicarà a les persones aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
  
- Capacitat: posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques.  
- Habilitació: no haver sigut separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas de personal laboral, no trobar-se inhabilitat per sentència ferma o a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir.  
Tractant-se de persones nacionals d'altres Estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
  
Desena. Valoració de les persones aspirants  
El procés selectiu es realitzarà mitjançant el sistema de valoració conjunta i global del currículum atenent criteris de mèrits, capacitat i idoneïtat, així com els coneixements especialitzats que s'aporten i a l'entrevista que es realitze.  
Els mèrits objectius i raonats que es consideraran per a decidir l'adjudicació dels llocs de treball convocats són els següents:  
- Estudis de postgrau realitzats en centres de prestigi, màster o altres titulacions universitàries.  
- L'experiència professional en organització de processos.  
- L'experiència professional en consultoria i auditoria.  
- L'experiència professional en llocs de responsabilitat directiva en empreses, institucions i organismes de l'àmbit de la convocatòria.  
- L'experiència en l'ús i/o implantació d'ERP o quadres de comandament.  
- Coneixements d'anglés, que s'acreditaran mitjançant títols oficials, amb referència al Marc europeu comú de referència per a les Llengües o títol equivalent o mitjançant una prova escrita i oral del coneixement de l'idioma durant l'entrevista.  
- Capacitat d'integració en l'estructura organitzativa de la Conselleria de Sanitat Universal i Salut Pública.  
  
Onzena. Presentació de sol·licituds, terminis i documentació.  
1. El termini per a la presentació de sol·licituds serà de deu dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
2. Les sol·licituds es presentaran per via electrònica, d'acord amb el que s'estableix en l'article 14 del Decret 3/2017; a aquest efecte, és necessari estar registrat per a l'ús del sistema d'identificació i signatura electrònica Db@zc o posseir un certificat digital de signatura electrònica, o DNIe, tal com es recull en l'annex II de la present convocatòria. S'emplenarà a través del formulari habilitat en el portal de l'Administració de la Generalitat  
Els documents que s'annexen al tràmit telemàtic hauran d'anar signats electrònicament per les persones que siga procedent, segons el tipus de document.  
Per a accedir de manera telemàtica al procediment, la persona sol·licitant haurà de disposar de signatura electrònica avançada admesa per la seu electrònica de la Generalitat (https://sede.gva.es/es/sede\_certificados). En cas de no disposar de signatura electrònica avançada, s'haurà d'actuar mitjançant un representant que sí que dispose d'aquesta, el qual haurà d'acreditar com cal la representació atorgada.  
3. A la sol·licitud s'haurà d'adjuntar la següent documentació:  
a) Currículum detallat en el qual hauran d'especificar-se les dates concretes d'inici i fi de cada experiència professional, així com les funcions realitzades, redactat en castellà i valencià.  
b) Documentació acreditativa del títol oficial exigit o fotocòpia del document de sol·licitud d'aquest. En el cas de titulacions obtingudes a l'estranger haurà de presentar-se la credencial de la seua homologació.  
  
c) Informe de vida laboral actualitzat. En cas que no puga facilitar-se l'anterior Informe de vida laboral, podran admetre's com a substitutori d'aquest uns altres documents que justifiquen l'experiència aportada (certificats d'empresa, contractes, nòmines, etc.).  
d) Documentació acreditativa dels títols i diplomes dels cursos que esmenten en la seua candidatura, o certificats d'aquests, amb indicació del nombre d'hores lectives.  
e) Experiència professional. A l'efecte de comprovació de l'experiència laboral requerida haurà d'especificar-se, de la forma més detallada possible, l'activitat feta, així com el període o períodes continuats en què aquella es va desenvolupar, aportant per a això una còpia dels documents que aquell considere oportú per a acreditar l'experiència requerida en la convocatòria (contractes, certificats d'empresa, etc.) o altres documents on conste l'experiència exigida  
f). Les persones aspirants amb un grau de minusvalidesa igual o superior al 33 % hauran d'indicar-ho en la sol·licitud, adjuntant còpia del dictamen tècnic facultatiu emés per l'òrgan tècnic de valoració que va dictaminar el grau de minusvalidesa.  
  
Dotzena. Òrgan de selecció  
L'òrgan de selecció estarà constituït per:  
- La persona titular de la sotssecretària de la Conselleria de Sanitat Universal i Salut Pública  
- Una persona designada per la Direcció General de Salut Pública i Addiccions.  
- Una persona designada per la Direcció General de Planificació, Eficiència Tecnològica i Atenció al Pacient.  
  
Tretzena. Admissió de les persones aspirants i termini per a resoldre  
  
Una vegada haja conclòs el termini de presentació de sol·licituds, l'òrgan de selecció analitzarà les candidatures presentades per a determinar les persones admeses i excloses per a participar en el procés selectiu, en funció del compliment dels requisits establits en el perfil del lloc al qual opten.  
Les persones aspirants excloses expressament, així com els qui no figuren en la llista provisional, disposaran d'un termini de deu dies hàbils comptats a partir de l'endemà de la publicació de llistat provisional, per a esmenar el defecte que haja motivat la seua exclusió o no inclusió expressa que hauran de realitzar-se a través de la següent adreça electrònica  
Transcorregut el termini d'esmena, es publicarà la llista definitiva de les persones admeses i excloses en el procés selectiu. Així mateix, en la mateixa publicació es farà constar el dia, hora i lloc en què es realitzaran les entrevistes a les persones candidates.  
Tant el llistat provisional com el definitiu de persones admeses i excloses, així com la data de realització de l'entrevista es publicaran en la pàgina web de la Conselleria de Sanitat Universal i Salut Pública.  
  
  
Catorzena. Valoració curricular i entrevista  
1. El procés selectiu es desenvoluparà de la forma següent:  
1.1. Fase de valoració curricular.  
Es realitzarà per part de l'òrgan de selecció, una valoració de mèrits i curricular, de manera global i conjunta, de la candidatura presentada per cada aspirant, atesa l'experiència i mèrits tant professionals com acadèmics que hagen acreditat les persones aspirants segons la seua adequació al perfil del lloc.  
1.2. Fase d'entrevista.  
L'entrevista serà realitzada amb la presència de tots els components de l'òrgan de selecció que comprovarà, valorarà i determinarà els següents aspectes en relació amb les funcions del lloc a exercir:  
  
a) L'adequació dels coneixements, experiència i altres requisits exigits.  
b) La competència, aptitud, habilitats i capacitats: directives, organitzatives, analítiques, de gestió d'equips humans i de comunicació.  
  
c) L'adequació del perfil de l'aspirant al lloc a cobrir.  
d) L'interés de la persona candidata per a integrar-se en l'organització i en l'acompliment de la plaça convocada.  
Les persones candidates convocades per a la realització de l'entrevista hauran d'exhibir davant l'òrgan de selecció el corresponent document acreditatiu de la seua identitat (document nacional d'identitat, passaport o targeta de resident).  
L'òrgan de selecció adoptarà aquelles mesures que siguen necessàries per a permetre que totes les persones aspirants als llocs convocats puguen realitzar les entrevistes amb les mateixes oportunitats.  
2. Qualsevol informació o incidència relativa al procés de selecció es publicarà en la seu de la Generalitat  
i en la pàgina web de la Conselleria de Sanitat Universal i Salut Pública.  
  
Quinzena. Resolució de la convocatòria  
Finalitzat el procés selectiu, l'òrgan de selecció elevarà a la persona titular de la Conselleria de Sanitat Universal i Salut Pública per a la seua resolució, mitjançant informe motivat, la proposta de les candidatures seleccionades per a l'acompliment de cada lloc de treball.  
La resolució haurà d'expressar l'exposició circumstanciada i justificada dels mèrits que segons la convocatòria han sigut considerats prioritaris per a elegir a una persona candidata sobre les altres aspirants amb referència expressa dels coneixements, experiència, habilitats o aptituds determinants d'aquella.  
L'òrgan de selecció també podrà elevar a la consideració de la persona titular de la Conselleria de Sanitat Universal i Salut Pública, per a la seua aprovació, la declaració de desert de la convocatòria, si considera que, després de la finalització de qualsevol de les fases del sistema o procés de selecció, cap persona candidata acredita el perfil idoni per a la seua cobertura.  
La resolució d'adjudicació dels llocs, així com, en el seu cas, la que declare desert aquesta convocatòria, es publicarà en  
i en la pàgina web de la Conselleria de Sanitat Universal i Salut Pública.  
  
Setzena. Justificació i adjudicació  
Les persones candidates seleccionades seran convocades per a oferir-los el lloc i informar-los de les condicions laborals. Abans de la formalització del contracte la persona seleccionada haurà de presentar, en el termini màxim de cinc dies hàbils des de la seua designació, els següents documents:  
a) Declaració jurada o promesa de no haver sigut separat mitjançant expedient disciplinari del servei de qualsevol de les Administracions públiques, ni haver sigut revocat el seu nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se en inhabilitació absoluta o especial per a ocupacions o càrrecs públics per resolució judicial. En el cas de ser nacional d'un altre estat hauran de presentar, a més de la declaració relativa a l'Estat espanyol, declaració jurada o promesa de no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.  
En cas de personal laboral, declaració jurada de no trobar-se inhabilitat per sentència ferma o a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir.  
  
b) Declaració de no trobar-se exercint cap altra activitat pública o privada que poguera requerir autorització o reconeixement previ de compatibilitat.  
c) Declaració responsable de no haver sigut condemnat en els cinc últims anys en virtut de sentència ferma en processos judicials de qualsevol ordre relatius a reclamacions en matèria econòmica i/o financera.  
  
d) Documents originals de les fotocòpies aportades al llarg del procés de selecció per al seu acarament.  
En el cas que les persones seleccionades no presenten en el termini màxim establit de cinc dies hàbils la documentació esmentada en aquesta base, sempre que aquesta circumstància no s'haja produït per causes absolutament alienes a la seua voluntat, l'òrgan de selecció presentarà a la consellera la proposta d'adjudicació de la plaça a la següent persona candidata finalista més qualificada segons el que s'estableix en la base quinzena d'aquesta convocatòria, i se segueix a partir d'aquest moment els tràmits establits en aquest apartat.  
En cas de renúncia expressa de la persona seleccionada, l'òrgan de selecció actuarà d'igual manera.  
Finalment, serà citada al reconeixement mèdic de nou ingrés, per a acreditar que no pateix malaltia o limitació física o psíquica incompatible amb l'acompliment del lloc.  
  
Dessetena. Règim de contractació i formalització del contracte  
  
La incorporació als llocs de treball s'efectuarà dins dels 15 dies hàbils següents al requeriment formal per part de la Conselleria de Sanitat Universal i Salut Pública.  
Les persones candidates seleccionades per a cobrir les places de personal directiu que es convoquen, conformement amb el que s'estableix per l'article 13.4 del text refós de la Llei de l'Estatut Bàsic de l'Empleat públic, perquè tenen la condició de personal laboral, estaran sotmeses a la relació laboral de caràcter especial d'alta direcció, subscrivint en conseqüència un contracte de treball dels regulats en el Reial decret 1382/1985, d'1 d'agost, pel qual es regula la relació laboral de caràcter especial del personal d'alta direcció, segons el que s'estableix en el Reial decret 451/2012, de 5 de març, pel qual es regula el règim retributiu dels màxims responsables i directius en el sector públic empresarial i altres entitats.  
  
Dihuitena. Extinció del nomenament/contractació  
El nomenament de les persones designades com a directors o directores de programa s'extingiran per les causes establides en l'article 11 del Reial decret 1382/1985, d'1 d'agost, pel qual es regula la relació laboral de caràcter especial del personal d'alta direcció, i en particular per:  
1. El transcurs del termini per a la qual va ser nomenada.  
2. Per acord mutu de les parts.  
3. Per desistiment acordat amb un preavís de quinze dies quan concórreguen algun dels següents motius:  
a) Avaluació negativa de l'acompliment associada a l'incompliment dels objectius o resultats assignats al programa  
b) Pèrdua de confiança que, entre altres motius, podrà deure's a les dificultats en la integració amb la resta del personal directiu i la seua alineació amb els objectius estratègics del departament.  
4. Per renúncia de la persona nomenada o contractada.  
  
Dinovena. Protecció de dades  
La Conselleria de Sanitat Universal i Salut Pública, en compliment del que es disposa en la Llei orgànica 15/1999, de 13 de desembre, de protecció de dades de caràcter personal, informa que, les dades personals que ens faciliten les persones candidates per mitjà de l'enviament de la seua candidatura, així com les que es puguen generar a conseqüència de la seua participació en els processos selectius, seran emmagatzemades en un fitxer informatitzat titularitat de la conselleria, amb la finalitat de cobrir les places convocades.  
La participació en els processos de selecció és voluntària per la qual cosa la comunicació de les seues dades personals al Centre, així com la remissió del currículum, també suposa el consentiment exprés per al tractament de les dades personals de les i dels sol·licitants amb la finalitat indicada, sense perjudici que, per tindre aquest tractament un caràcter totalment voluntari, puguen oposar-se en qualsevol moment a això i revocar el consentiment prestat, així com exercir els drets d'accés, rectificació i cancel·lació mitjançant un escrit dirigit a la Sotssecretaria, en els termes establits en la normativa aplicable.  
  
En el cas que ens comunique dades relatives a la seua salut i/o minusvalidesa amb la finalitat d'optar als llocs reservats segons legislació vigent per a persones discapacitades, manifesta que la seua declaració és voluntària i suposa el consentiment exprés perquè s'emmagatzeme les esmentades dades en el tractament de les quals és responsable amb la finalitat de realitzar les proves i els processos de selecció a aquests efectes.  
La documentació aportada que no siga original no serà retornada, i finalitzat el procés selectiu es procedirà a la destrucció de totes les dades personals, una vegada hagen transcorregut els terminis de prescripció de les accions corresponents.  
  
Vintena. Transparència  
1. Al present procés selectiu s'aplicarà el que es disposa en la Llei 19/2013, de 9 de desembre, de transparència, accés a la informació pública i bon govern, i en la Llei 2/2015, de 2 d'abril, de transparència, bon govern i participació ciutadana de la Comunitat Valenciana.  
  
2. Al personal contractat se li aplicarà la normativa vigent en matèria de bon govern i, en particular, el que es disposa en la mencionada Llei 2/2015, de 2 d'abril, i en el Decret 56/2016, del Consell, de 6 de maig, pel qual s'aprova el Codi de Bon Govern de la Generalitat.